# Nahed Hattar

Nahed Hattar (àrab: ناهض حتر, Nāhiḍ Ḥattar, AFI: [na:hidˤ ħɑt.taɾˤ]) (Jordània, 1960 – Amman, 25 de setembre de 2016) fou un escriptor i activista polític jordà.

## Posicionaments polítics

Hattar liderà moviments polítics d'esquerra i progressistes en particular tingué un gran rotagonisme dins de dos grups polítics: el Corrent Progressiu Nacional i el Moviment Social d'Esquerra Jordà. Fou obertament crític amb les polítiques neoliberals de Jordània. Defensà el dret dels cristians àrabs a la resistència armada contra grups com el Front Al-Nusra, Al-Qaida i Estat Islàmic. A més, fou un rellevant seguidor del president sirià Baixar al-Àssad. També manifestà que Jordània esdevingués una «pàtria alternativa» pel poble palestí i defensà el dret dels palestins a tornar al seu país.

## Arrest

L'agost de 2016, publicà una caricatura a la xarxa social Facebook que descrivia una home barbat en una tenda del cel, que fumava dins del llit amb dues dones i demanava a un Déu antropomòrfic si aquest li podia portar vi i anacards. L'home també ordenava a Déu que li netegés els terra i s'endugués els plats bruts i construís una porta a la seva tenda perquè així, Déu, pogués picar-la abans d'entrar. La vinyeta aixecà una gran controvèrsia entre alguns jordans en tant que la consideraven un insult a l'Islam.
Com a resultat de la publicació de la caricatura, l'escriptor fou acusat del delicte d'incitar al racisme i la lluita sèctària en violació de l'article 150 del Codi Penal jordà, el qual castiga qualsevol forma de discurs que condueixi als prejudicis sectaris o racials o incita al conflicte entre sectes diferents. També fou acusat de violar l'article 278 del Codi Penal jordà, el qual prohibeix la publicació de material imprès, imatges o dibuixos que ofenguin creences religioses. Hattar fou detingut una setmana després de la imputació dels càrrecs criminals.
L'escriptor emeté una disculpa a Facebook aclarint que no pretenia insultar a Déu amb la publicació de la vinyeta, puix que representava el «Déu d'Estat Islàmic» i volia palesar com els gihadistes perceben el Cel.

## Mort

El matí del 25 de setembre de 2016 fou disparat a mort per un home armat a prop del Palau de Justícia d'Amman, quan era pel camí per a atendre l'audiència del judici.
L'home armat fou arrestat al mateix escenari del crim. Una font de seguretat identificà el sospitós com a Riad Ismaeel Abdullah, de quaranta-nou anys, resident a l'est d'Amman. Abdullah, considerat com a extremista, era predicador en una mesquita d'Amman. Immediatament després fou detingut i fent front a càrrecs de terrorisme.
Molts musulmans jordans conservadors consideraren la vinyeta publicada per Hattar com a ofensiva. L'autoritat religiosa oficial més veterana de Jordània el criticà per percebre l'obra com un «insult a l'entitat divina, l'islam i als símbols religiosos». Tanmateix, també condemnaren el seu assassinat.

### Reaccions
#### Nacional

* Jordània - El govern jordà condemnà l'assassinat de Hattar i començà a detenir usuaris de mitjans de comunicació que estenien discursos d'odi. Un dia després de l'assassinat, el govern emeté una ordre de censura que impedia qualsevol publicació relacionada amb l'esdeveniment per tal de conservar la clandestinitat de la investigació. En conseqüència, i d'acord amb la'article 39 de la Llei de Premsa i Publicacions del país, tots els mitjans de comunicació, tant nacionals com internacionals, aturaren l'emissió d'articles relacionats al tiroteig.

#### Internacional

* UNESCO – La directora general de la UNESCO, Irina Bokova, condemnà l'assassinat, considerant que es tractava d'un greu atac a la llibertat d'expressió que afectava al conjunt de la societat jordana.
* Human Rights Watch – La directora per l'Orient Mitjà i Nord d'Àfrica de HRW, Sarah Leah Whitson, declarà: «la mort sense sentit de Nahed Hattar davant dels tribunals d'Amman lliga amb el sense sentit dels càrrecs contra ell per part del govern per una vinyeta que publicà a la seva pàgina de Facebook», afegint que «les persecucions arbitràries per difamació de la religió estigmatitzen els individus i els converteixen en diana de represàlies de vigilants».

## Creences i vistes personals

En el seu intent d'explicar els motius que hi havia darrere de la publicació la vinyeta que comportà el seu assassinat, Hattar defensà que era un «no-creient» i que respectava «els creients que no van entendre la sàtira de la vinyeta». Tot i que Hattar era cristià de naixement, es considerà ateu.

## Vegeu també

* Atemptat contra Charlie Hebdo
* Chokri Belaïd
* Mahdi Amel

## Referències

* ↑ «Lessons of the Tunisian and Egyptian Revolutions: Not realized in Jordan!» (en anglès). Tlaxcala-int.org. Arxivat de l'original el 2016-09-27. [Consulta: 26 setembre 2016].
* ↑ «The Arab Left: How Jordan Has Fared» (en anglès). Al-Akhbar.com. Arxivat de l'original el 2016-09-27. [Consulta: 26 setembre 2016].
* ↑ «Christians in the region have the right to armed resistance» (en anglès). Al-Akhbar.com. Arxivat de l'original el 2016-09-27. [Consulta: 26 setembre 2016].
* ↑ «Facebook post on Islam leads to Jordanian atheist writer Nahed Hattar’s murder» (en anglès). CBSNews.com, 25-09-2016. [Consulta: 26 setembre 2016].
* ↑ «The “Jordan is Palestine” Scheme is no Illusion» (en anglès). Al-Akhbar.com, 07-05-2012. Arxivat de l'original el 2016-09-27. [Consulta: 26 setembre 2016].
* ↑ Paradís. Bon vespre, Abu Saleh, que et cal res? -Sí Senyor, porteu-me una copa de vi i digueu a Gabriel que em porti alguns anacards. Després d'això, envieu-me un servent immortal per a fregar el terra i emporteu-vos els plats bruts. Més avall: No oblideu de posar una porta a la tenda perquè truqueu abans d'entrar el cop que ve, Vostra Glòria.«Jordanian writer shot dead outside court before trial over cartoon» (en anglès). TodayOnline.com, 25-09-2016. Arxivat de l'original el 2016-10-12. [Consulta: 29 setembre 2016].
* ↑ Ghazal, Mohammad. «Writer turns himself in after cartoon sparks outrage» (en anglès), 13-08-2016. [Consulta: 26 setembre 2016].
* 1 2 «Writer Hattar charged with inciting strife» (en anglès). Petra.gov.jo, 14-08-2016. Arxivat de l'original el 2016-09-27. [Consulta: 26 setembre 2016].
* ↑ Ghazal, Mohammad. «Gag order bans coverage of writer detained over cartoon». JordanTimes.com, 14-08-2016. [Consulta: 26 setembre 2016].
* ↑ «Hattar shot to death» (en anglès). JordanTimes.com, 25-09-2016. [Consulta: 25 setembre 2016].
* ↑ Reed, John. «Jordanian satirist murdered in front of court» (en anglès). FT.com, 25-09-2016. [Consulta: 26 setembre 2016].
* ↑ Al-Khalidi, Suleiman. «Jordanian writer shot dead outside court before trial over cartoon» (en anglès). Reuters.com, 25-09-2016. [Consulta: 25 setembre 2016].
* ↑ «Jordanian writer shot dead outside court before trial over cartoon» (en anglès). Yahoo.com, 26-09-2016. [Consulta: 26 setembre 2016].
* ↑ «Government condemns assassination of Nahed Hattar» (en anglès). Petra.gov.jo, 25-09-2016. Arxivat de l'original el 2016-09-27. [Consulta: 26 setembre 2016].
* ↑ Husseini, Rana. «Social media users to be sued over hate speech in reaction to Hattar shooting» (en anglès). JordanTimes.com, 26-09-2016. [Consulta: 26 setembre 2016].
* ↑ «Gag order issued in Hattar shooting» (en anglès). JordanTimes.com, 26-09-2016. [Consulta: 26 setembre 2016].
* ↑ «Jordan: Press and publications law» (en anglès). Al.Bab.com, 29-09-2016. [Consulta: 28 setembre 2016].
* ↑ «Director-General condemns murder of Jordanian writer Nahed Hattar» (en anglès). UNESCO.org, 29-09-2016. [Consulta: 29 setembre 2016].
* ↑ «Jordan: Prominent Writer Gunned Down at Court» (en anglès). HRW.org. [Consulta: 29 setembre 2016].
* ↑ «Jordan: Nahed Hattar shot dead ahead of cartoon trial» (en anglès). AlJazeera.com, 26-09-2016. [Consulta: 26 setembre 2016].
* ↑ McKernan, Bethan. «Alleged killer who shot atheist Jordanian writer identified» (en anglès). Independent.co.uk, 25-09-2016. [Consulta: 26 setembre 2016].

## Enllaços externs

* Article sobre el seu arrest amb la polèmica caricatura Arxivat 2016-09-25 a Wayback Machine., The Clarion Project, 15 d'agost 2016 (anglès)